3-oji LDK tautinės kavalerijos brigada

**3-ioji LDK tautinė kavalerijos brigada** () – Lietuvos Didžiosios Kunigaikštystės kariuomenės kavalerijos brigada, Abiejų Tautų Respublikos ginkluotųjų pajėgų dalinys, veikęs 1792–1795 m.

## Organizacija, formavimas ir pokyčiai
Dalinys suformuotas 1792 m., karo su Rusija laikotarpiu. 1793 metų vasarį LDK lauko etmonas Simonas Kosakovskis išleido įsakymus vadovaujantiems generolams:1-osios LDK divizijos viršininkui ponui Chlevinskui (lenk. *Chlewiński*) duodu nurodymą (lenk. *ordynans*) iš 1-osios lietuvių brigados suformuoti naujai steigiamą 3-iąją brigadą, atskiriant keturias vėliavas […] – Didžiosios (etmono) buožės, Naugarduko vaivados, kunigaikščio Dominiko Radvilos ir kapitono Pangovskio; su jų visu turtu, rekvizitais ir lėšomis pagal brigados kasos etatus suformuoti minėtą 3-iąją brigadą. Šis įsakymas pildomas *ut supra*. Datuota Gardine 1793 m. vasario 14 d.

Simonas Korvinas Kosakovskis, LDK Didysis etmonas„Ponui generolui majorui Tvardovskiui duodu įsakymą iš 2-osios LDK brigados atskirtas 6 vėliavas – Didžiosios (etmono) buožės, Potockio, Matusevičiaus, Rudnickio, Kocielio ir Oskierkio priskirti formuojamai 3-ajai brigadai. Šios vėliavos turi turėti visus rekvizitus, išteklius ir lėšas pagal Statutą ir brigados štabe būtų viskas, kas priklauso vėliavai. Atskiros vėliavos, priskiriamos 3-iosios brigados formavimui, turi būti visapusiškai aprūpintos pagal pono Chlevinskio, vadovaujančio 3-iosios brigados formavimui, nurodymus. Šį įsakymą patvirtinu uždėdamas karinį antspaudą ir pasirašydamas. Duota Gardine 1793 m. vasario 14 d.

Simonas Korvinas Kosakovskis, LDK Didysis etmonas.
Brigada buvo suskirstyta į du eskadronus, kiekvieną kurių sudarė dvi vėliavos. 1794 metais ji buvo suskirstyta į 4 vėliavas.

Brigadoje 1793 m. rugpjūčio 1 d. buvo 348 kariai ir 294 žirgai, o 1794 m. balandžio 16 d. – 332 kariai (etatų skaičius – 419) ir maždaug 286 žirgai.

## Karinės operacijos
1794 m. rugpjūčio 11 d. brigados kariai dalyvavo Vilniaus sukilimo mūšiuose dėl Vilniaus.

## Brigados kariai
Karininkų pareigas brigadoje ėjo: brigados vadas, vicebrigadininkas-vicekomendantas, majoras, kapitonas-kasininkas, revizorius, adjutantas, kapitonas, leitenantas (poručikas), jaunesnysis leitenantas (podporučikas), praporščikas ir vėliavininkas. Karininkų laipsniai taip pat apėmė draugo ir įgaliotinio laipsnius. Jie atitiko praporščiko laipsnį. Patentus eiti šias pareigas suteikdavo ne karalius, o dalinio kapitonai ar etmonai; jų funkcija vėliavoje gali būti lyginamas su puskarininkio.

#### Karininkai:
* brigados vadas- komendantas – Juozapas Antanas Kosakovskis
* brigados vicekomendantas – Juozapas Montvydas Bialozaras (Józef Montwid Białłozor)
* majoras – Martynas Mialozaras (Marcin Białłozor)
* adjutantas – Stanislovas Eismantas
* intendantas-leitenantas – Stanislovas Hromyko
* auditorius – Adamovičius
Karių algą reglamentavo 1717 m. etatas (nuostatai), kuriame buvo numatytos algų porcijos ir dalinių nuolatinės dislokacijos vietos su gaunamų algų šaltiniais, vadinamosios konsistencijos. Tautinio autoramento daliniuose – husarų, petihorų ir lengvosiose vėliavose – karininkai gaudavo kelių kareivių algai lygų atlyginimą: pulkininkas gaudavo 12 porcijų algą, leitenantas – 6, o iš kiekvienos porcijos buvo išlaikomi du kariai – draugas ir eilinis.

## Bibliografija
* 
* 
* 
* 

## Išnašos